KOMISSION ASETUS (ETY) N:o 2181/91,
annettu 24 päivänä heinäkuuta 1991,
asetuksen (ETY) N:o 822/87 38, 41 ja 42 artiklassa säädettyjen vapaaehtoisten tislausten soveltamista koskevista yksityiskohtaisista säännöistä annetun asetuksen (ETY) N:o 2721/88 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87(1), sellaisena kuin se on viimeksi muutettuna asetuksella (ETY) N:o 1734/91(2), ja erityisesti sen 38 artiklan 5 kohdan, 41 artiklan 10 kohdan ja 47 artiklan 3 kohdan,
sekä katsoo, että
on tarpeen täsmentää, että vapaaehtoisten tislausten piiriin mahdollisesti kuuluvien alueiden määrittämiseksi sovellettavan tuotoksen laskentatavasta on säädetty asetuksen (ETY) N:o 822/87 39 artiklassa säädetyn pakollisen tislauksen soveltamista koskevista yksityiskohtaisista säännöistä 17 päivänä helmikuuta 1988 annetussa komission asetuksessa (ETY) N:o 441/88(3), sellaisena kuin se on viimeksi muutettuna asetuksella (ETY) N:o 2070/91(4),
tietyissä jäsenvaltioissa asetuksen (ETY) N:o 822/87 38 artiklassa säädettyyn tislaukseen hyväksyttyjen viinien määrä on rajoitettu tiettyyn prosenttiosuuteen tuottajan kokonaistuotannosta, ja tämä toimenpide ei mahdollista sopimusten hyväksymistä kokonaisuudessaan tämän tislauksen alettua; eri alueiden tuottajien tasa-arvoisen kohtelun varmistamiseksi on syytä ilmoittaa selvästi, että sellaisten määrien hyväksyminen, joita ei ole vielä korjattu, on sallittua,
on tarpeen täsmentää mitkä ovat ne asetuksen (ETY) N:o 822/87 35 ja 36 artiklassa tarkoitettujen pakollisten tislausten soveltamista koskevista yksityiskohtaisista säännöistä 7 päivänä lokakuuta 1988 annetun komission asetuksen (ETY) N:o 3105/88(5), sellaisena kuin se on viimeksi muutettuna asetuksella (ETY) N:o 2425/90(6), ja asetuksen (ETY) N:o 441/88 mukaisesti noudatettavat velvoitteet, jotka mahdollistavat komission asetuksessa (ETY) N:o 2721/88(7), sellaisena kuin se on viimeksi muutettuna asetuksella (ETY) N:o 2355/89(8), säädettyjen toimenpiteiden soveltamisen,
on syytä täsmentää yhtenäisesti kaikkien viinialan tislaustoimenpiteiden osalta tiettyjen määräaikojen ylittämisen seuraukset, ja
tässä asetuksessa säädetyt toimenpiteet ovat viinien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 2721/88 seuraavasti.
1) Lisätään 2 artiklan 1 kohdan kolmanteen alakohtaan alakohta seuraavasti:
"Käytettyjen tuotteiden tuotos hehtaaria kohden lasketaan asetuksen (ETY) N:o 441/88 7 artiklassa säädettyjen yksityiskohtaisten sääntöjen mukaisesti."
2) Korvataan 2 artiklan 2 kohdan toinen alakohta seuraavasti:
"Ensimmäisessä alakohdassa tarkoitetussa tapauksessa sopimuksessa tai ilmoituksessa olevien kokonaismäärien ei tule ylittää niitä, jotka johtuvat 1 kohdassa tarkoitettujen säännösten soveltamisesta tuottajan saamiin pöytäviinimääriin kyseisen viinivuoden alusta ja jotka on merkitty asetuksen (ETY) N:o 1153/75 14 artiklassa tarkoitettuihin rekistereihin.
Kuitenkin jäsenvaltioissa, joissa tuottajan asetuksen (ETY) N:o 822/87 38 artiklan mukaisesti tislattavaksi toimitettava määrä rajoitetaan tiettyyn prosenttiosuuteen hänen tuotannostaan, toimitussopimusten tai -ilmoitusten hyväksyminen on sallittua heti tämän tislauksen alettua.
Tässä tapauksessa interventioelimen on mainittava sopimuksessa selvästi varoitus, jonka tarkoituksena on kiinnittää sopimusosapuolten huomio tuen maksamisen säännönmukaisiin edellytyksiin."
3) Poistetaan 2 artiklan 3 kohta.
4) Korvataan 5 artiklan ensimmäinen alakohta seuraavasti:
"Asetuksen (ETY) N:o 822/87 47 artiklan 1 kohdan mukaisesti ne tuottajat, joita edellisen viinivuoden aikana koskivat asetuksen (ETY) N:o 822/87 35, 36 tai 39 artiklassa säädetyt velvoitteet, voivat soveltaa tässä asetuksessa säädettyjä toimenpiteitä ainoastaan jos he ovat esittäneet todisteen toimitusvelvoitteensa tai valvonnan alaisena pois vetämisen velvoitteensa suorittamisesta asetuksissa (ETY) N:o 3105/88 ja (ETY) N:o 441/88 tässä järjestyksessä vahvistettujen viiteaikojen aikana."
5) Poistetaan 9 artiklan 2 kohdan toinen alakohta ja 3 a kohta.
6) Poistetaan 11 artiklan 6 kohdassa kolmas ja neljäs alakohta.
7) Lisätään 12 a artikla seuraavasti:
"12 a artikla
Siinä tapauksessa että tislaaja ei täytä velvoitteitaan annetussa määräajassa, tukea vähennetään seuraavasti.
a) 8 artiklassa säädetyn tuottajalle maksettavan ostohinnan maksamisen osalta tukea vähennetään 1 prosentilla myöhästymispäivää kohden kuukauden ajan.
Kuukauden kuluttua tukea ei enää makseta.
b) Seuraavien osalta:
- 9 artiklan 2 ja 3 kohdassa ja 11 artiklan 6 kohdassa säädettyjen ostohinnan maksamisesta annettavan todisteen ja viinin tislaustodisteen esittämisen,
- 11 artiklan 5 kohdassa säädetyn tukihakemuksen esittämisen,
tukea vähennetään 0,5 prosenttia myöhästymispäivää kohden kahden kuukauden ajan.
Kahden kuukauden ylityttyä tukea ei enää makseta.
c) Seuraavien osalta:
- 12 artiklan 2 kohdassa säädetyn tislattujen määrien selvityksen esittämisen,
- 11 artiklan 4 kohdassa säädetyn selvityksen väkevöitävien viinien valmistukseen toimitetuista määristä esittämisen,
tukea vähennetään 0,1 prosenttia myöhästymispäivää kohden.
Jos ennakkomaksu on myönnetty, takuu vapautetaan todellisuudessa maksetun tuen mukaan. Silloin kun tukea ei ole maksettu, takuu pidätetään."
2 artikla
Tämä asetus tulee voimaan 1 päivänä syyskuuta 1991.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä heinäkuuta 1991.